Avstriya hukumati o‘z yurtiga ixtiyoriy ravishda qaytishni istagan muhojirlarga ikki barobar haq to‘lashni va’da qilmoqda. Bu haqida Daily Sabah xabar bergan. Mamlakat Ichki ishlar vaziri Volfgang Sobotkaning xabar berishicha, ortga qaytishga qaror qilgan dastlabki ming muhojirga 1000 yevro haq to‘lanadi. Bundan tashqari, Avstriya hukumati aholini Yaqin Sharq mamlakatlariga olib borilishni ham tashkillashtiradi. IIV Bolqon mamlakatlari aholisiga haq to‘lanmasligini ma’lum qilgan. Sobotka 2019 yilga kelib Avstriyani 50 mingga yaqin muhojirlar tark etishi mumkinligini aytib o‘tgan. 2016 yilda mamlakatni 10,7 mingga yaqin boshpana so‘ragan kishilar tark etgan, ulardan 5,8 ming nafari ixtiyoriy ravishda o‘z yurtiga qaytgan.